b'\n_START_ARTICLE_\nIvan Anton Udl\n_START_SECTION_\n\xc5\xbdivljenje in delo\n_START_PARAGRAPH_\nLjudsko \xc5\xa1olo je obiskoval v rojstnem kraju (u\xc4\x8dil ga je o\xc4\x8de, ki mu je dal tudi osnovni glasbeni pouk in ga nau\xc4\x8dil igrati violino in pihala), gimnazijo pa v Vara\xc5\xbedinu (1829-1834). Nato je v letih 1835\xe2\x80\x931836 obiskoval u\xc4\x8ditelji\xc5\xa1\xc4\x8de v Gradcu in tu na glasbeni \xc5\xa1oli \xc5\xa1e pouk igranja na orgle (1836-1838). Decembra 1838 je mestni svet Udla, kot dobro znanega organista, na podlagi razpisanega nate\xc4\x8daja izbral za mestnega organista v Vara\xc5\xbedinu, kar je ostal do smrti, obenem bil tu \xc5\xa1e u\xc4\x8ditelj za petje, klavir in godala na mestni glasbeni \xc5\xa1oli (1838-1845), od 1845\xe2\x80\x931866 pa na lastni, ki jo je ustanovil po razpustitvi mestne, vmes je 1842 prevzel \xc5\xa1e \xc5\xa1olsko upravo; od 1842\xe2\x80\x931850 je bil kapelnik mestnega orkestra, ko je bil ta razpu\xc5\xa1\xc4\x8den, pa je ustanovil lastnega in z njim pogosto prirejal koncerte. Leta 1852 je bil tu tudi dirigent v gledali\xc5\xa1\xc4\x8du._NEWLINE_Napisal je ve\xc4\x8d klavirskih, orkestralnih in zborovskih skladb. Udlovo delo je zelo pomembno za glasbeno \xc5\xbeivljenje Vara\xc5\xbedina in okolice. Vzgojil je ve\xc4\x8d dobrih glasbenikov.'